Julkinen anteeksipyyntö on venäläisessä keskustelukulttuurissa harvinainen ilmiö eikä kukaan tee sitä omasta aloitteestaan. Nytkin se osoitettiin vain suomalaiselle osapuolelle, ei venäläiselle yleisölle, kirjoittaa Jarmo Mäkelä.

Mitä tapahtui sen jälkeen, kun Mihail Deljagin julkaisi Rossijskaja gazetassa 11. huhtikuuta Fortumia koskeneen häväistys­kirjoituksensa ja Komsomolskaja pravda vielä kaksi päivää myöhemmin uutisoi Deljaginin kirjoituksen otsikolla ”Suomalaiskonserni on vaarantanut Venäjän turvallisuuden”?